Title: Elämäsi kirja
Description: Kysymys ”kuka olen” on yksi tärkeimmistä, mutta samalla vaikeimmista kysymyksistä. Helpoin tapa vastata kysymykseen on lähteä kuvaamaan itseään eri roolien, piirteiden ja ulkoisten määreiden näkökulmista. Olen äiti, aviomies, 32-vuotias, ulospäinsuuntautunut, tunnollinen, opiskelija tai toimitusjohtaja. Erilaiset piirteet ja elämänroolit ovat tärkeitä, mutta todellisuudessa ne ovat vain kuvauksia siitä minkälaisissa rooleissa toimimme tai minkälaisia olemme, ei niinkään kuka me todella olemme.

Ensimmäisessä Elämäsi kirja osassa poraudutaan syvälle kysymykseen ’kuka olen’ eri teorioiden, kokemuksien ja valmennuksen kautta. Koska kysymykseen ei kuitenkaan ole olemassa yksiselitteistä vastausta, niin kirja etenee ennen kaikkea pohdinnan ja dialogin kautta. Kirjassa Antti ja Aleksi käyvätkin avointa keskustelua aiheesta ja jakavat käytännön esimerkkejä omista valmennuksistaan eri alojen ammattilaisten ja huippujen kanssa sekä omasta elämästään.

Elämäsi kirja -sarjan tarkoituksena on toimia syvänä matkana itseensä ja elämäänsä. Kirjasarja kutsuu lukijan dialogiin kirjailijoiden kanssa jakamaan ajatuksia, oivalluksia ja kokemuksia itsetuntemuksesta, psyykkisistä taidoista ja haluttujen tulosten rakentamisesta. Lukijalla on käsissään ainutlaatuinen mahdollisuus hypätä mukaan keskusteluun, jota kirjailijat ovat käyneet yhdessä jo yli kymmenen vuoden ajan, valmentaen itseään, toisiaan ja asiakkaitaan kohti oman elämän huippua.

Kirjan aikana kysymystä ’kuka olen’ pohditaan ja konkretisoidaan muun muassa tietoisuuden, potentiaalin, persoonallisuuden, eri psyykkisten ja fyysisten ominaisuuksien, arvojen, asenteiden ja uskomusten kautta, kohti jokaisen omaa parasta versiota itsestään. Jokaisen teeman päätteeksi lukija pääsee myös syventämään aihealuetta eri työkalujen ja tehtävien kautta. Kirjan tavoite on, että kirjan myötä lukija oivaltaa kuka hän todella on ja alkaa toimimaan arjessa sen mukaisesti.